བཅོམ་ལྡན་འདས་ངག་གི་དབང་ཕྱུག་ལ་ཕྱག་འཚལ་ལོ། །གྲུབ་པས་བསྟེན་
པའི་རི་བོའི་ངོས་དག་ཏུ། །རྨད་བྱུང་དྲང་སྲོང་ཆེན་པོའི་སྤྱོད་ཚུལ་གྱིས། །རྣམ་དག་
རྒྱལ་བས་བསྔགས་པའི་ལམ་བཟང་མཆོག །གཡེལ་མེད་རྟག་ཏུ་བསྒྲུབ་ལ་བརྩོན་
རྣམས་རྒྱལ། །ཀ་ལ་པིངྐ་ལ་སོགས་འདབ་བཟང་ཚོགས། །ཁ་དོག་མརྒད་ཁུ་བ་
འཁྱིལ་འདྲ་བའི། །ག་པུར་དྲི་བཟང་འཕྲོ་བའི་ལྗོན་པའི་རྩེར། །ང་རྒྱལ་སྤངས་ཏེ་
མཛེས་པའི་གར་བསྒྱུར་ཞིང་། །ཅ་ཅོ་བུང་བའི་གླུ་དབྱངས་འབུམ་ཕྲག་གིས། །ཆ་
ཤས་རྣ་བའི་བཅུད་ལེན་རྒྱས་པར་བྱེད། །ཇ་བཟང་ལོ་མ་ལྟར་ལྗང་ནེའུ་གསིང་། །
ཉ་གང་ཟླ་བ་ལྟ་བུར་ཀུན་ནས་མཛེས། །ཏ་ལའི་ལྗོན་པ་ལ་སོགས་ནགས་ཚལ་
རྣམས། །ཐ་མལ་ཆོས་བརྒྱད་འདུ་འཛིའི་རྣམ་རྟོག་ཀུན། །ད་ལྟ་བསྒྲིབ་ལ་འོངས་
384

འདྲའི་བསྟི་གནས་དེར། །ན་རྒ་འཆི་མེད་གོ་འཕང་བསྒྲུབས་ན་ལེགས། །པཱ་ར་མི་
ཏའི་ཆོས་ཚུལ་ལ་གནས་ནས།
མོ་ལྟ་བུར་དཀར་བའི་སེམས་བསྐྱེད་ནས།
།ཕ་རོལ་འཁོར་བར་འཁྱམས་པའི་འགྲོ་ཀུན་ལ། །བ་
།མ་ལུས་རྒྱལ་སྲས་སྤྱོད་པ་བསྒྲུབས་ན་
ལེགས། །ཙཱ་རི་ལ་སོགས་དབེན་པའི་གནས་བསྟེན་ཅིང༌། །ཚ་གྲང་སྡུག་བསྔལ་མ་
ལུས་ཁྱད་བསད་ནས། །ཛ་ལང་ཅན་གྱི་རྣམ་རྟོག་རྒྱང་བསྲིངས་ཏེ། །ཝ་ལེར་དཀྱིལ་
འཁོར་འཁོར་ལོ་བསྒོམས་ན་ལེགས། །ཞྭ་ལྟར་བསྐྱེད་པའི་རིམ་པ་བརྟན་བྱས་ཏེ། །
ཟ་བྱེད་ལྟེ་བའི་སྤྲིན་སྒྲ་ལ་དམིགས་ནས། །འ་འུར་སྤངས་པའི་རྡོར་བཟླས་རྣལ་
འབྱོར་གྱིས། །ཡ་མཚན་ཅན་གྱི་ཨེ་ཝཾ་དྲངས་ན་ལེགས། །ར་གན་གསེར་དུ་བསྒྱུར་
བའི་ཐབས་མཁས་ལྟར། །ལ་འུར་འདུ་བྱེད་སྡུག་བསྔལ་ཕུང་པོ་འདི། །ཤ་རུས་བྲལ་
བ་དག་པའི་སྒྱུ་མའི་སྐུར། །ས་ར་ཧ་བཞིན་ཚེ་འདིར་བསྒྱུར་ནས་ཀྱང་། །ཧ་ཧའི་
གད་རྒྱངས་བདེ་ཆེན་བཞད་པའི་སྒྲས། །ཨ་དོན་སྐྱེ་མེད་འགྲོ་ལ་བསྟན་ན་ལེགས། །
དེ་ལྟར་སྐྱེ་བོ་བློ་ཡི་ནོར་ཅན་དག །རབ་དགའ་རྒྱས་བྱེད་དབེན་པར་དགའ་བའི་
གཏམ། །ཆོས་ཀྱི་རྒྱལ་མཚན་ཞེས་བྱའི་རིགས་སྨྲ་དེས། །སྦྱར་བྱས་དེ་ལས་འོངས་
པའི་རྣམ་དཀར་གྱིས། \ །དམ་ཆོས་རེ་བ་ཡིད་བཞིན་འགྲུབ་པར་ཤོག །ཅེས་པ་འདི་
ཡང་ཤཱཀྱའི་བཙུན་པ་བློ་བཟང་ཆོས་ཀྱི་རྒྱལ་མཚན་གྱིས་སྦྱར་བའོ།།